sukhrobnurali/uzbek-legal-corpus huggingface dataset:
Oʻzbekiston Respublikasi Axborot texnologiyalari va kommunikatsiyalarini rivojlantirish vazirligini tashkil etish toʻgʻrisida
(decree, 2025-11-26)

Davlat boshqaruvi tizimini yanada takomillashtirish, mamlakat iqtisodiyoti tarmoqlari va sohalarida zamonaviy axborot texnologiyalari va kommunikatsiyalarini, “elektron hukumat” tizimi hamda axborot tizimlarini jadal tatbiq etish, telekommunikatsiya infratuzilmasini va maʼlumotlarni uzatish tarmoqlarini modernizatsiya qilish maqsadida: 1. Oʻzbekiston Respublikasi aloqa, axborotlashtirish va telekommunikatsiya texnologiyalari davlat qoʻmitasi negizida Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi tashkil qilinsin. Belgilab qoʻyilsinki, Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi Oʻzbekiston Respublikasi aloqa, axborotlashtirish va telekommunikatsiya texnologiyalari davlat qoʻmitasining barcha majburiyatlari va shartnomalari, shu jumladan, xalqaro shartnomalari boʻyicha huquqiy vorisi hisoblanadi. 3. Quyidagilar belgilab qoʻyilsin: Oʻzbekiston Respublikasi Axborot texnologiyalari va kommunikatsiyalarini rivojlantirish vazirligining oʻz vakolatlari doirasida qabul qilingan qarorlari vazirliklar, idoralar, kompaniyalar, uyushmalar, mahalliy davlat hokimiyati organlari, shuningdek xoʻjalik yurituvchi subyektlar va fuqarolar tomonidan bajarilishi majburiy hisoblanadi; vazirliklar, idoralar, kompaniyalar va uyushmalarning, mahalliy ijroiya hokimiyati organlarining rahbarlari va ularning raqamlashtirish boʻyicha oʻrinbosarlari (Chief Digital Officer) axborot-kommunikatsiya texnologiyalarini rivojlantirish boʻyicha kompleks dasturlarning oʻz vaqtida va toʻla-toʻkis amalga oshirilishi, “elektron hukumat” xizmatlari va axborot tizimlari joriy etilishi uchun shaxsan javobgar boʻladilar; iqtisodiyot tarmoqlari va sohalariga axborot-kommunikatsiya texnologiyalari hamda interaktiv davlat xizmatlari tatbiq etilishi darajasi, samaradorligi va sifatiga baho berish natijalari vazirliklar, idoralar, kompaniyalar, uyushmalar, yirik korxonalar va birlashmalar, mahalliy ijroiya hokimiyati organlari rahbarlari va ularning raqamlashtirish boʻyicha oʻrinbosarlari (Chief Digital Officer)ning egallab turgan lavozimlariga munosib ekanliklarini koʻrib chiqish uchun asos boʻlib hisoblanadi. 4. Vazirlar Mahkamasi ikki hafta muddatda Oʻzbekiston Respublikasi Prezidentining Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi faoliyatini tashkil qilish toʻgʻrisidagi qarori loyihasini oʻrnatilgan tartibda tasdiqlash uchun kiritsin. 5. Oʻzbekiston Respublikasi Prezidentining “Oʻzbekiston Respublikasi aloqa, axborotlashtirish va telekommunikatsiya texnologiyalari davlat qoʻmitasini tashkil etish toʻgʻrisida” 2012-yil 16-oktabrdagi PF-4475-sonli Farmoni oʻz kuchini yoʻqotgan deb hisoblansin, 4, 5 va 8-bandlari bundan mustasno. 6. Mazkur Farmonning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
“Oʻsimlik (paxta) yogʻi uchun qatʼiy miqdorda belgilangan aksiz soligʻi stavkasini qayta koʻrib chiqish toʻgʻrisida”gi buyruqni oʻz kuchini yoʻqotgan deb topish toʻgʻrisida
(order, 2015-02-03)

Oʻzbekiston Respublikasi Prezidentining 2014-yil 4-dekabrdagi PQ-2270-sonli “Oʻzbekiston Respublikasining 2015-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi qaroriga muvofiq buyuraman: 1. Oʻzbekiston Respublikasi moliya vazirining 2010-yil 23-iyundagi 50-son “Oʻsimlik (paxta) yogʻi uchun qatʼiy miqdorda belgilangan aksiz soligʻi stavkasini qayta koʻrib chiqish toʻgʻrisida”gi buyrugʻi (roʻyxat raqami 2115, 2010-yil 23-iyun) (Oʻzbekiston Respublikasi qonun hujjatlari toʻplami, 2010-y., 24-25-son, 209-modda) oʻz kuchini yoʻqotgan deb hisoblansin. 2. Mazkur buyruq rasmiy eʼlon qilingan kundan eʼtiboran kuchga kiradi.
Davlat oliy taʼlim muassasalarida eksternat asosida oʻqish amalga oshirilmaydigan bakalavriat taʼlimi yoʻnalishlari roʻyxatini tasdiqlash toʻgʻrisida
(resolution, 2015-01-29)

Oʻzbekiston Respublikasining “Taʼlim toʻgʻrisida”gi Qonuni va Oʻzbekiston Respublikasi Prezidentining 2013-yil 15-iyuldagi “Qonunlarning havolaki normalarni amalga oshirishga qaratilgan normativ-huquqiy va boshqa hujjatlarni ishlab chiqish rejalarini tasdiqlash toʻgʻrisida” gi PQ-2003-son qaroriga muvofiq Vazirlar Mahkamasi qaror qiladi: 1. Davlat oliy taʼlim muassasalarida eksternat asosida oʻqish tartibida amalga oshirilmaydigan bakalavriat taʼlimi yoʻnalishlari roʻyxati ilovaga muvofiq tasdiqlansin. 2. Davlat oliy taʼlim muassasalarida magistratura mutaxassisliklari boʻyicha eksternat tartibda oʻqitish amalga oshirilmasligi belgilansin. 3. Oʻzbekiston Respublikasi Oliy va oʻrta maxsus taʼlim vazirligiga tasarrufida oliy taʼlim muassasalari boʻlgan vazirliklar va idoralar bilan birgalikda Oʻzbekiston Respublikasi Vazirlar Mahkamasi bilan kelishgan holda davlat oliy taʼlim muassasalarida eksternat asosida oʻqish tartibida amalga oshirilmaydigan bakalavriat taʼlim yoʻnalishlari roʻyxatiga oʻzgartish va qoʻshimchalar kiritish huquqi berilsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.I. Ikramov zimmasiga yuklansin.
Dasturiy taʼminot vositalari eksporti va importi toʻgʻrisidagi nizomga oʻzgartirishlar kiritish haqida
(resolution, 2015-01-28)

Oʻzbekiston Respublikasi Vazirlar Mahkamasining 2014-yil 21-iyuldagi 199-son “Oʻzbekiston Respublikasida tashqi savdo operatsiyalari monitoringini takomillashtirishga doir qoʻshimcha chora-tadbirlar toʻgʻrisida” qaroriga muvofiq, Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi, Tashqi iqtisodiy aloqalar, investitsiyalar va savdo vazirligi, Davlat bojxona qoʻmitasi va Markaziy banki Boshqaruvi qaror qiladilar: 1. Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi, Tashqi iqtisodiy aloqalar, investitsiyalar va savdo vazirligi, Davlat bojxona qoʻmitasi va Markaziy banki Boshqaruvining 2013-yil 25-noyabrdagi 61-mx, 17, 01-02/21-30, 330V-son qarori (roʻyxat raqami 2549, 2014-yil 8-yanvar) (Oʻzbekiston Respublikasi qonun hujjatlari toʻplami, 2014-y., 2-son, 25-modda) bilan tasdiqlangan Dasturiy taʼminot vositalari eksporti va importi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 4-band quyidagi tahrirda bayon qilinsin: “4. Eksport shartnomasiga ega boʻlmagan milliy reyestrga kiritilgan dasturiy taʼminot vositalari ishlab chiquvchisi Internet tarmogʻidagi onlayn magazinlar orqali dasturiy taʼminotni xorijiy valyutaga sotish, eksport operatsiyalarini amalga oshirish uchun elektron raqamli imzodan foydalangan holda Interaktiv davlat xizmatlari yagona portali orqali Tashqi savdo operatsiyalari yagona elektron axborot tizimiga maʼlumot kiritadi.”. 2. 5, 6-bandlar va ilova oʻz kuchini yoʻqotgan deb hisoblansin.
Pochta aloqasi xizmatlarini koʻrsatish qoidalarining muqaddimasiga oʻzgartirish kiritish haqida
(resolution, 2015-01-27)

“Jismoniy va yuridik shaxslarning murojaatlari toʻgʻrisida”gi Oʻzbekiston Respublikasining Qonuniga muvofiq, Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi qaror qiladi: 1. Oʻzbekiston aloqa va axborotlashtirish agentligi bosh direktorining 2011-yil 22-fevraldagi 1-yu-son buyrugʻi (roʻyxat raqami 2219, 2011-yil 18-aprel) (Oʻzbekiston Respublikasi qonun hujjatlari toʻplami, 2011-y., 16-son, 167-modda) bilan tasdiqlangan Pochta aloqasi xizmatlarini koʻrsatish qoidalarining muqaddimasi quyidagi tahrirda bayon etilsin: “Mazkur Qoidalar Umumjahon pochta ittifoqi aktlari, “Aloqa toʻgʻrisida”gi, “Pochta aloqasi toʻgʻrisida”gi, “Isteʼmolchilarning huquqlarini himoya qilish toʻgʻrisida”gi, “Jismoniy va yuridik shaxslarning murojaatlari toʻgʻrisida”gi Oʻzbekiston Respublikasining qonunlari, Oʻzbekiston Respublikasi Vazirlar Mahkamasining 2004-yil 19-iyuldagi 339-son “Pochta aloqasi sohasida faoliyatni takomillashtirish toʻgʻrisida”gi qaroriga muvofiq pochta aloqasi xizmatlarini koʻrsatuvchi pochta aloqasi operatorlari, provayderlari va ushbu xizmatlardan foydalanuvchilar oʻrtasidagi munosabatlarni tartibga soladi va pochta aloqasi xizmatlarini koʻrsatish tartibini, pochta aloqasi operatorlari, provayderlari hamda foydalanuvchilarning huquq va majburiyatlarini belgilaydi.”. 2. Mazkur qaror Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Yoʻlovchi bojxona deklaratsiyasini toʻldirish va rasmiylashtirish tartibi toʻgʻrisidagi yoʻriqnomaga oʻzgartirish va qoʻshimchalar kiritish haqida
(resolution, 2015-01-26)

Oʻzbekiston Respublikasi “Davlat bojxona xizmati toʻgʻrisida”gi Qonunining 6-moddasi va Oʻzbekiston Respublikasi Vazirlar Mahkamasining 2014-yil 26-noyabrdagi 322-son “Oʻzbekiston Respublikasining havo boʻshligʻida uchuvchisiz uchish apparatlaridan ruxsatsiz foydalanishning oldini olish chora-tadbirlari toʻgʻrisida”gi qaroriga asosan Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasining 2014-yil 4-iyuldagi 01-02/12-13-son qarori (roʻyxat raqami 2606, 2014-yil 5-avgust) (Oʻzbekiston Respublikasi qonun hujjatlari toʻplami, 2014-y., 32-son, 411-modda) bilan tasdiqlangan Yoʻlovchi bojxona deklaratsiyasini toʻldirish va rasmiylashtirish tartibi toʻgʻrisidagi yoʻriqnomaga ilovaga muvofiq oʻzgartirish va qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 5-band “oʻzbek, rus va ingliz tillarida” degan soʻzlardan keyin “A-5 formatida” degan soʻzlar bilan toʻldirilsin. 2. 7-bandning ikkinchi xatboshisidagi “yili” degan soʻz “sanasi” degan soʻz bilan almashtirilsin. 3. Ilovaning 1-bandidagi “Oʻzbekiston Respublikasi hududiga olib kirilishi taqiqlangan tovarlar roʻyxati” quyidagi tahrirdagi “d” kichik band bilan toʻldirilsin: “d) uchuvchisiz uchish apparatlari.”. 4. Mazkur oʻzgartirish va qoʻshimchalar Oʻzbekiston Respublikasi Davlat statistika qoʻmitasi bilan kelishilgan.
Oʻzbekiston Respublikasi hududi orqali faqat maxsus ruxsatnoma mavjud boʻlgan taqdirda tranzit boʻyicha olib oʻtiladigan qurol-yarogʻ, harbiy texnika va harbiy mol-mulk roʻyxatining 2-bandiga oʻzgartirish kiritish toʻgʻrisida
(resolution, 2015-01-26)

Oʻzbekiston Respublikasi Vazirlar Mahkamasining 2002-yil 21-fevraldagi 62-son “Oʻzbekiston Respublikasi hududi orqali maxsus yuklar va harbiy tarkiblarning tranzitini davlat tomonidan tartibga solish va nazorat qilish toʻgʻrisida”gi va 2014-yil 26-noyabrdagi 322-son “Oʻzbekiston Respublikasining havo fazosida uchuvchisiz uchish apparatlaridan ruxsatsiz foydalanishning oldini olish chora-tadbirlari toʻgʻrisida”gi qarorlariga muvofiq, Oʻzbekiston Respublikasi Tashqi iqtisodiy aloqalar, investitsiyalar savdo vazirligi hamda Davlat bojxona qoʻmitasi qaror qiladi: 1. Oʻzbekiston Respublikasi Tashqi iqtisodiy aloqalar, investitsiyalar va savdo vazirligi va Davlat bojxona qoʻmitasining 2013-yil 7-fevraldagi 2 va 01-02/12-14-sonli qarori (roʻyxat raqami 2429, 2013-yil 20-fevral) (Oʻzbekiston Respublikasi qonun hujjatlari toʻplami, 2013-y., 8-son, 110-modda) bilan tasdiqlangan Oʻzbekiston Respublikasi hududi orqali faqat maxsus ruxsatnoma mavjud boʻlgan taqdirda tranzit boʻyicha olib oʻtiladigan qurol-yarogʻ, harbiy texnika va harbiy mol-mulk roʻyxatining 2-bandi quyidagi tahrirda bayon etilsin: 2. Mazkur qaror rasmiy eʼlon qilingan kundan eʼtiboran kuchga kiradi.
“Osiyo oʻyinlarida qoʻlga kiritilgan yuksak natijalar uchun Oʻzbekiston Respublikasi sportchilariga pul mukofotlarini toʻlash tartibi toʻgʻrisidagi nizomni tasdiqlash haqida”gi qarorga qoʻshimchalar kiritish toʻgʻrisida
(resolution, 2015-01-21)

Oʻzbekiston Respublikasi Prezidentining 2014-yil 27-oktabrdagi PF-4665-son “Oʻzbekiston Respublikasi Prezidentining “Osiyo oʻyinlari gʻoliblari va sovrindorlarini mukofotlash toʻgʻrisida” 2006-yil 20-dekabrdagi PF-3832-sonli Farmoniga qoʻshimchalar kiritish toʻgʻrisida”gi Farmoniga muvofiq Oʻzbekiston Respublikasi Moliya vazirligi, Markaziy banki Boshqaruvi, Madaniyat va sport ishlari vazirligi qaror qiladi: 1. Oʻzbekiston Respublikasi Moliya vazirligi, Markaziy banki Boshqaruvi, Madaniyat va sport ishlari vazirligining 2007-yil 5-yanvardagi 2, 285-V, 01-10-14-sonli “Osiyo oʻyinlarida qoʻlga kiritilgan yuksak natijalar uchun Oʻzbekiston Respublikasi sportchilariga pul mukofotlarini toʻlash tartibi toʻgʻrisidagi nizomni tasdiqlash haqida”gi qaroriga (roʻyxat raqami 1657, 2007-yil 8-fevral) (Oʻzbekiston Respublikasi qonun hujjatlari toʻplami, 2007-y., 4 — 6-son, 59-modda) ilovaga muvofiq qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Qarorning nomi, muqaddimasi va 1-bandi “Osiyo” degan soʻzdan keyin “va Parosiyo” degan soʻzlar bilan toʻldirilsin. 2. Nizomning nomi, muqaddimasi, 1-bandi birinchi xatboshi, 2, 6 va 7-bandlari “Osiyo” degan soʻzdan keyin “va Parosiyo” degan soʻzlar bilan toʻldirilsin. 3. Mazkur qoʻshimchalar Oʻzbekiston Respublikasi Tashqi iqtisodiy faoliyat Milliy banki bilan kelishilgan.
Davlat boshqaruvi organlari va mahalliy davlat hokimiyati organlarida qonun hujjatlarining turkumlashtirilgan hisobini yuritish qoidalariga oʻzgartirishlar va qoʻshimcha kiritish toʻgʻrisida
(order, 2021-07-01)

Oʻzbekiston Respublikasining “Jismoniy va yuridik shaxslarning murojaatlari toʻgʻrisida”gi Qonuniga va Oʻzbekiston Respublikasi Prezidentining 2011-yil 23-avgustdagi PQ-1602-son “Oʻzbekiston Respublikasi Adliya vazirligi faoliyatini yanada takomillashtirish chora-tadbirlari toʻgʻrisida”gi qaroriga asosan buyuraman: 1. Oʻzbekiston Respublikasi adliya vazirining 2012-yil 14-fevraldagi 39-mh-son buyrugʻi (roʻyxat raqami 2326, 2012-yil 14-fevral) (Oʻzbekiston Respublikasi qonun hujjatlari toʻplami, 2012-y., 7-son, 72-modda) bilan tasdiqlangan Davlat boshqaruvi organlari va mahalliy davlat hokimiyati organlarida qonun hujjatlarining turkumlashtirilgan hisobini yuritish qoidalariga ilovaga muvofiq oʻzgartirishlar va qoʻshimcha kiritilsin. 2. Mazkur buyruq davlat roʻyxatidan oʻtkazilsin va Idoraviy meʼyoriy hujjatlarni davlat roʻyxatidan oʻtkazish boshqarmasi (B. Boliyev) Idoraviy normativ-huquqiy hujjatlarning davlat reyestriga tegishli yozuv kiritsin. 3. Qonun hujjatlarini turkumlash va huquqiy axborot boshqarmasi (D. Saʼdullayev) mazkur idoraviy normativ-huquqiy hujjatni “Oʻzbekiston Respublikasi qonun hujjatlari toʻplami — Sobraniye zakonodatelstva Respubliki Uzbekistan”da nashr etilishini taʼminlasin. 4. Mazkur buyruq rasmiy eʼlon qilingan kundan eʼtiboran kuchga kiradi. 5. Mazkur buyruq ijrosini nazorat qilish vazirning birinchi oʻrinbosari M. Ikramov zimmasiga yuklansin. 1. Muqaddima quyidagi mazmundagi xatboshi bilan toʻldirilsin: “Boshqa organlarga qonun hujjatlarining turkumlashtirilgan hisobini yuritishda mazkur Qoidalar talablaridan foydalanish tavsiya etiladi.”. 2. 3-bandning toʻqqizinchi xatboshisi quyidagi tahrirda bayon etilsin: “jismoniy va yuridik shaxslarning murojaatlari;”. 3. 15-bandning ikkinchi xatboshisi quyidagi tahrirda bayon etilsin: “Normativ-huquqiy hujjatlarning nazorat nusxalariga oʻzgartish va qoʻshimchalar aks ettirilgan matn yopishtiriladi (normativ-huquqiy hujjat yoki uning tuzilmaviy birliklari oʻz kuchini yoʻqotgan deb hisoblangan yoxud alohida raqamlar, soʻzlar, jumlalar, grafalar, bloklar va pozitsiyalar chiqarib tashlangan, shuningdek normativ-huquqiy hujjat yangi tahrirda qabul qilingan hollar bundan mustasno).”.
Oʻzbekiston Respublikasi fuqaro va eksperimental aviatsiyasi aerodromlarini sertifikatlash qoidalarining (OʻzR AQ-160) 1-bandiga oʻzgartirish kiritish haqida
(order, 2015-01-21)

Oʻzbekiston Respublikasi Vazirlar Mahkamasining 2014-yil 17-dekabrdagi 346-son “Oʻzbekiston Respublikasi fuqaro aviatsiyasi havo kemalari parvozlarining xavfsizligini taʼminlash davlat dasturini tasdiqlash toʻgʻrisida”gi qaroriga muvofiq buyuraman: 1. Oʻzbekiston Respublikasi Parvozlar xavfsizligini nazorat qilish davlat inspeksiyasi boshligʻining 2007-yil 10-sentabrdagi 138-son buyrugʻi (roʻyxat raqami 1734, 2007-yil 29-oktabr) (Oʻzbekiston Respublikasi qonun hujjatlari toʻplami, 2007-y., 44-son, 448-modda) bilan tasdiqlangan Oʻzbekiston Respublikasi fuqaro va eksperimental aviatsiyasi aerodromlarini sertifikatlash qoidalarining (OʻzR AQ-160) 1-bandining oʻn ikkinchi xatboshisi quyidagi tahrirda bayon etilsin: “Aerodrom sertifikati — belgilangan qoidalar asosida vakolatli organ tomonidan aerodromni ekspluatatsiya qilish uchun beriladigan sertifikat;”. 2. Mazkur buyruq rasmiy eʼlon qilingan kundan eʼtiboran kuchga kiradi.
Xalqaro shartnomani tasdiqlash toʻgʻrisida
(resolution, 2015-01-21)

1. Iqtisodiy ittifoqning Davlatlararo iqtisodiy Qoʻmitasi davlat vakillari va mansabdor shaxslarining huquqiy maqomi toʻgʻrisida 1997-yil 28-martdagi Bitimning amal qilishini tugatish haqida MDH davlat boshliqlari Kengashining majlisida 2014-yil 10-oktabr kuni Minsk shahrida imzolangan Protokol tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-taomillari bajarilgani toʻgʻrisida depozitariyga tegishli bildirishnoma yoʻllasin. 3. Oʻzbekiston Respublikasi Vazirlar Mahkamasining “Xalqaro bitimlarni tasdiqlash toʻgʻrisida” 1997-yil 19-avgustdagi 406-sonli qarori 1-bandining ikkinchi xatboshi oʻz kuchini yoʻqotgan deb hisoblansin. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
Qarovsiz qolgan hayvonlarni otib tashlash tartibi toʻgʻrisida yoʻriqnomaning 2-bandiga oʻzgartirish kiritish haqida
(resolution, 2015-01-14)

Oʻzbekiston Respublikasi Vazirlar Mahkamasining 2014-yil 20-oktabrdagi 290-son “Biologik resurslardan foydalanishni tartibga solish va tabiatdan foydalanish sohasida ruxsat berish tartib-taomillaridan oʻtish tartibi toʻgʻrisida”gi qaroriga muvofiq, Oʻzbekiston Respublikasi Tabiatni muhofaza qilish davlat qoʻmitasi, Ichki ishlar vazirligi qaror qiladi: 1. Oʻzbekiston Respublikasi Tabiatni muhofaza qilish davlat qoʻmitasi, Ichki ishlar vazirligining 2012-yil 29-martdagi 3, 9-son qarori (roʻyxat raqami 2368, 2012-yil 22-may) (Oʻzbekiston Respublikasi qonun hujjatlari toʻplami, 2012-y., 21-son, 240-modda) bilan tasdiqlangan Qarovsiz qolgan hayvonlarni otib tashlash tartibi toʻgʻrisida yoʻriqnomaning 2-bandi quyidagi tahrirda bayon etilsin: “2. Hayvonot dunyosi obyektlaridan maxsus foydalanish uchun ruxsatnomalar Vazirlar Mahkamasining 2014-yil 20-oktabrdagi 290-son qarori bilan tasdiqlangan Hayvonot dunyosi obyektlaridan foydalanish va hayvonot dunyosi obyektlaridan foydalanish sohasida ruxsat berish tartib-taomillaridan oʻtish tartibi toʻgʻrisidagi nizomga muvofiq beriladi.”. 2. Mazkur qaror Oʻzbekiston Respublikasi Qishloq va suv xoʻjaligi vazirligi, Sogʻliqni saqlash vazirligi, Moliya vazirligi, Fanlar akademiyasi, Oʻzbekiston Ovchilar va baliqchilar sport jamiyatlari uyushmasi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Boshoqli don ekinlari somonini yoqib yuborilishi natijasida yetkaziladigan zararni aniqlash hamda ushbu holatlarni sodir etgan yuridik va jismoniy shaxslarga nisbatan jarimalar qoʻllash boʻyicha nizomning 2-bandiga oʻzgartirish kiritish haqida
(resolution, 2015-01-14)

Oʻzbekiston Respublikasi Vazirlar Mahkamasining 2014-yil 20-oktabrdagi 290-son “Biologik resurslardan foydalanishni tartibga solish va tabiatdan foydalanish sohasida ruxsat berish tartib-taomillaridan oʻtish tartibi toʻgʻrisida”gi qaroriga muvofiq, Oʻzbekiston Respublikasi Tabiatni muhofaza qilish davlat qoʻmitasi, Qishloq va suv xoʻjaligi vazirligi, Moliya vazirligi qaror qiladi: 1. Oʻzbekiston Respublikasi Tabiatni muhofaza qilish davlat qoʻmitasi, Qishloq va suv xoʻjaligi vazirligi, Moliya vazirligining 2006-yil 27-noyabrdagi 11-1481, 10/8, 91-son qarori (roʻyxat raqami 1647, 2006-yil 25-dekabr) (Oʻzbekiston Respublikasi qonun hujjatlari toʻplami, 2006-y., 51-52-son, 522-modda) bilan tasdiqlangan Boshoqli don ekinlari somonini yoqib yuborilishi natijasida yetkaziladigan zararni aniqlash hamda ushbu holatlarni sodir etgan yuridik va jismoniy shaxslarga nisbatan jarimalar qoʻllash boʻyicha nizomning 2-bandi quyidagi tahrirda bayon etilsin: “2. Boshoqli don ekinlari somonining yoqib yuborilishi natijasida oʻsimliklarga yetkaziladigan zararni undirish miqdorlarini hisoblash Vazirlar Mahkamasining 2014-yil 20-oktabrdagi 290-son qarori bilan tasdiqlangan Oʻsimlik dunyosi obyektlaridan foydalanish va oʻsimlik dunyosi obyektlaridan foydalanish sohasida ruxsat berish tartib-taomillaridan oʻtish tartibi toʻgʻrisidagi nizomga muvofiq amalga oshiriladi.”. 2. Mazkur qaror Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi, Oʻzbekiston Fermerlari Kengashi, Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Chet el valyutasidagi operatsiyalarning buxgalteriya hisobida aks ettirish tartibi toʻgʻrisidagi nizomning 18-bandiga oʻzgartirish kiritish haqida
(resolution, 2018-10-27)

Oʻzbekiston Respublikasining “Buxgalteriya hisobi toʻgʻrisida”gi Qonuniga muvofiq Oʻzbekiston Respublikasi Moliya vazirligi, Iqtisodiyot vazirligi, Davlat soliq qoʻmitasi, Markaziy banki Boshqaruvi va Davlat statistika qoʻmitasi qaror qiladi: 1. Oʻzbekiston Respublikasi Moliya vazirligi, Iqtisodiyot vazirligi, Davlat soliq qoʻmitasi, Markaziy banki Boshqaruvi va Davlat statistika qoʻmitasining 2004-yil 2-sentabrdagi 98, 41, 2004-57, 257-V, 8-son qarori (roʻyxat raqami 1411, 2004-yil 17-sentabr) (Oʻzbekiston Respublikasi qonun hujjatlari toʻplami, 2004-y., 37-son, 419-modda) bilan tasdiqlangan Chet el valyutasidagi operatsiyalarning buxgalteriya hisobida aks ettirish tartibi toʻgʻrisidagi nizomning rus tilidagi matnining 18-bandi “v” kichik bandidagi “tsennie bumagi” degan soʻzlar “investitsii” degan soʻz bilan almashtirilsin. 2. Mazkur qaror rasmiy eʼlon qilingan kundan eʼtiboran kuchga kiradi.